**ՀԻՄՆԱՎՈՐՈՒՄ**

**«ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ 2022 ԹՎԱԿԱՆԻ ԴԵԿՏԵՄԲԵՐԻ 28-Ի N 191-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ԵՎ ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ 2023 ԹՎԱԿԱՆԻ ՓԵՏՐՎԱՐԻ 16-Ի N 08-Ն ՈՐՈՇՈՒՄԸ ՉԵՂՅԱԼ ՃԱՆԱՉԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ (այսուհետ՝ Նախագիծ) ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

Նախագիծը մշակվել է  «Նորմատիվ իրավական ակտերի մասին» օրենքի 33-րդ, 34-րդ և 38.1-րդ հոդվածների պահանջներին համապատասխան։   
Անհրաժեշտություն է առաջացել 2022 թվականի դեկտեմբերի 28-ի «2023 թվականի համար Հայաստանի Հանրապետության Կոտայքի մարզի Աբովյան համայնքում տեղական տուրքերի տեսակները և դրանց դրույքաչափերը սահմանելու մասին»  N 191-Ն որոշումը հաստատել նոր խմբագրությամբ, որովհետև որոշումը պետք է տպագրվի arlis.am կայքում, որի մեջ կա տեխնիկական սխալներ և այն պետք է ուղղվի։ Որոշմամբ հաստատված հավելվածի 5-րդ, 6-րդ, 9-րդ, 11-րդ, 13-րդ և 16-րդ կետերում գրված թվի դիմաց տառերով գրվել է այլ թիվ։

Վերոնշյալ ուղղումները կատարելուց հետո նախագիծը քննարկվեց և ընդունվեց Աբովյան համայնքի ավագանու փետրվարի 16-ի նիստի N 08-Ն որոշմամբ, որից հետո առաքվեց ՀՀ արդարադատության նախարարություն՝ պաշտոնական հրապարակման։ Սակայն, Արդարադատության նախարարության 2023 թվականի 23.02.2023 թվականի թիվ N /27.0.1/9321-2023 գրությամբ տեղեկացվել է, որ անհրաժեշտ է «Նորմատիվ իրավական ակտերի մասին» օրենքով սահմանված կարգով նախագիծը ներկայացնել պետական իրավական փորձաքննության, ինչը և իրականացվում է սույնով։

**ՆԱԽԱԳԾԻ ԸՆԴՈՒՆՄԱՆ ԴԵՊՔՈՒՄ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

Նախագծի ընդունման դեպքում այլ իրավական ակտերի ընդունման անհրաժեշտություն չի առաջանում։

**ՆԱԽԱԳԾԻ ԸՆԴՈՒՆՄԱՆ ԴԵՊՔՈՒՄ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ՄԱՍԻՆ**

Նախագծի ընդունման կապակցությամբ Աբովյան համայնքի բյուջեում եկամուտների և ծախսերի ավելացում կամ նվազեցում չի նախատեսվում։

**ՀԱՄԱՅՆՔԻ ՂԵԿԱՎԱՐ՝ Է. ԲԱԲԱՅԱՆ**